Dei fidelibus de futura vita cogitantibus illud est propositum, ut de ablutione animæ suæ seu parentum suorum solliciti, ecclesias sanctorum de propriis rebus suis honorent, quo ipsos sanctos pro se intercessores habeant. Quapropter ego in Dei nomine Berta comitissa, pro remedio animæ meæ, seu senioris meis Siguini comitis, filiorumque meorum ab hoc seculo decessorum, dono ecclesiæ sancti Cyrici, curtes duas, quarum altera vocatur Vivarius, altera Villa, quæ olim ab eadem ecclesia substractæ fuerunt, easque regali precepto predictus senior meus adquisivit. Ad hanc autem quæ Vivarius vocatur pertinent ecclesiæ duæ, Druiacus et Solgiacus; pertinent etiam villæ, campi, prata, silvæ, pascua, aquæ, aquarumque decursus et mancipia utriusque sexus. Ad illam vero quæ Villa vocatur pertinet ecclesia una quæ in eadem villa est constructa, simul etiam villæ, campi, prata, silvæ, pascua, aquæ, aquarumque decursus et mancipia utriusque sexus ibi consistentia. Hæc etenim omnia supradicta et quicquid ad ea pertinere videntur, sicut olim Siguinus meus senior tenuit, seu quicquid Tetbaldus filius meus, sancto Cyrico dedit, sub integritate eidem sancto Cyrico condono, præter duos mansos de Curtevilla qui sunt in Crisiaco villa et mancipia ista, Evrardum cum uxore sua et infantibus suis, Gibertum cum uxore sua et infantibus suis et uxorem Bonæ fidæ cum infantibus suis, quæ tenet Ugo. Alia omnia quæ remanent, omnia, sicut dixi, ecclesiæ sancti Cyrici tribuo, eo tenore ut diebus vitæ meæ ista omnia teneam et possideam, præter indominicatum de Curte Villæ quod sancto Cyrico in vestitura relinquo. Post meum vero obitum omnis hæc terra, præter illam quam Tetbaldus Gozfrido per cartam dedit, sicut supradixi, ad ecclesiam sancti Cyrici sub potestate episcoporum ibi Deo servientium sine aliqua interpellatione personarum perveniat. Si vero aliqua persona hæredum meorum contra hanc chartam insurrexerit, nichil evindicet, sed iram Dei omnipotentis et sanctorum ejus incurrat, et coactus centum libras auri cocti cui litem intulerit persolvat, et præsens donatio firma permaneat. Actum est in Nevernis. Berta comitissa hanc cartam firmavit et firmare rogavit. Signum Anserici, vicecomitis. S. Hugonis filii ejus. S. Gozfridi. S. Ottrani. S. Leterii. S. Guchardi. S. Hildeberti. S. Rodulfi. S. Rotberti. S. item Hugonis. S. Gislerii. S. Ingelbaldi. A. Magnerius scripsit et datavit in mense maii, anno XII regnante Lotherio rege.